次韻林郎中龔宗簿
作者：陳造
朝代：宋

paragraphs: 散人擁書茅屋底，祇合下澤居鄉里。
浪指青冥期策足，端復滄浪規洗耳。
林侯坐分韓席半，龔侯天才寧習慣。
瓢酌天漿泰紫傍，峩峩貝闕連蜚觀。
名位顧肯卑微休，兩傑未易今世求。
老子志願一丘壑，鷦鵬彼此消遥遊。
清篇駢來真好在，誰云物理莫兩大。
捧心血指不得辭，門外長須翹足待。